मी, एक पुरुष असूनसुद्धा त्या निळ्या-गुलाबी बल्बवाल्या कोठीत स्वतःला विकायला उभा होतो. 

मी म्हणालो, "हो, मला दिसतंय. पण मी पैशांसाठी काहीही करायला तयार आहे."

माझ्यासमोर एक वयस्क महिला... नव्हे तर एक ट्रान्सजेंडर उभी होती. पहिल्यांदा जेव्हा मी तिला बघितलं तेव्हा घाबरलोच. म्हटलं, ही कोण आहे? 

ती म्हणाली, "खूप अॅटिट्यूड आहे तुझ्यात. इथे चालणार नाही."

दिवसाचे नऊ-दहा तास एका आयटी कंपनीत नोकरी करणारा मी त्यावेळी घाबरलो होतो. माझा आत्मा मरतोय असं मला वाटलं. मी अशा कुटुंबातून आलोय जिथे मी असं काही करेन असा कोणी स्वप्नातही विचार करू शकत नाही. पण माझ्या गरजांनी मला असं करायला भाग पाडलं. 

मी विचारलं, "मला कधीपर्यंत थांबावं लागेल. उद्या मला ऑफिस आहे."

"मग ऑफिसमध्येच जा. इथे काय करतोस?" हे उत्तर ऐकताच मी गप्प झालो. 

काही मिनिटांतच मी या बाजारासाठी नवीन माल, नवीन छैला झालो.

ती ट्रान्सजेंडर अचानक थोडी शांत होत म्हणाली, "तुझा फोटो पाठवावा लागेल. नाही पाठवला तर कुणी बोलणार नाही."

हे ऐकल्यावर मी हादरलोच. माझा फोटो पब्लिक होणार होता. मी विचार करत होतो, एखाद्या नातेवाईकाने तो फोटो बघितला तर माझं काय होईल?

समोरून, उजवीकडून, डावीकडून माझे फोटो काढण्यात आले. दोन चांगले फोटोही मागितले. 

माझ्या समोरच ते फोटो कुणालातरी व्हॉट्सअॅपवर पाठवण्यात आले. 

फोटोखाली लिहिलं होतं, 'नवीन माल आहे. रेट जास्त लागेल. कमी पैशात हवा असेल तर दुसऱ्याला पाठवते.'

माझा लिलाव सुरू होता. आठ हजारांपासून सुरुवात झाली आणि सौदा पाच हजारांमध्ये झाला.

यात मला क्लायंटसाठी सगळं करायचं होतं. हे सगळं कुठल्या सिनेमात नाही तर माझ्याबरोबर प्रत्यक्ष घडत होतं. सगळं खूप विचित्र होतं.

एका पिवळ्या टॅक्सीत बसून मी त्याच दिवशी कोलकात्याच्या पॉश भागातल्या घरात गेलो. घरात एक मोठा फ्रीज होता. त्यात दारूच्या खूप बाटल्या होत्या. घरात भलामोठा टीव्ही होता. 

ती कदाचित 32-34 वर्षांची लग्न झालेली मुलगी होती. बातचीत सुरू झाली आणि ती म्हणाली, "मी चुकीच्या ठिकाणी अडकले. माझा नवरा गे आहे. अमेरिकेत राहतो. त्याला काही करता येत नाही. घटस्फोट देऊ शकत नाही. घटस्फोट झालेल्या मुलीशी कोण लग्न करणार? माझंही मन आहे. सांग काय करू?"

कामापुरता मामा

आम्ही दोघंही दारू प्यालो. ती हिंदी गाण्यावर डान्स करू लागली. आम्ही दोघं डायनिंग रुममधून बेडरुममध्ये गेलो. 

आतापर्यंत ती माझ्याशी गोड बोलली... \n\nवरील लेखासाठी मला एक चांगले शीर्षक द्या.
#HisChoice : 'परिस्थितीने मला पुरुष वेश्या बनायला भाग पाडलं'